1993L0065 — SK — 01.05.2004 — 004.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:





Zmenené a doplnené:









▼B

SMERNICA RADY 93/65/EHS

z 19. júla 1993

o definovaní a používaní zlučiteľných technických špecifikácií pri obstarávaní zariadenia a systémov riadenia letovej prevádzky







RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 84 ods. 2, so zreteľom na návrh Komisie ( 1 ), so zreteľom na stanovisko Európskeho parlamentu ( 2 ), so zreteľom na stanovisko Hospodárskeho a sociálneho výboru ( 3 ), keďže letecká doprava v Európe je v súčasnosti značne preťažená následkom prehustenia leteckej prepravy; keďže doposiaľ boli riadiace systémy vyvíjané a usmerňované v súlade s opatreniami Medzinárodnej organizácie civilného letectva (ICAO), ktoré umožňujú vnútroštátnu alebo miestnu interpretáciu; keďže definovanie a zavádzanie noriem spoločenstva je účinným prístupom k riadeniu celkovej leteckej dopravy, keď súčasná situácia založená na vnútroštátnych alebo miestnych systémoch vyústila do technických a operačných nezlúčiteľností, ktoré teraz prekážajú transferu riadených letov medzi orgánmi riadenia letovej prevádzky v rôznych členských štátoch; keďže Európska konferencia pre civilné letectvo/ECAC/a Eurocontrol vykonali významnú prácu v oblasti riadenia letovej prevádzky a mali by sa mať na pamäti príslušné závery, ktoré prijali ministri ECAC v apríli 1990 a v marci 1992; keďže funkčná integrácia by mala pôsobiť na odstránenie dopravného prehustenia a v krátkom čase by sa mal zlepšiť prepravný tok; keďže proces zosúľaďovania a integrácie by sa uľahčil, keby všetky členské štáty pristúpili k Medzinárodnému dohovoru týkajúcemu sa spolupráce v záujme bezpečnosti letovej prevádzky; keďže podľa rezolúcie 89/C 189/02 ( 4 ) proces pristúpenia všetkých členských štátov ako zmluvných strán k Medzinárodnému dohovoru týkajúcemu sa spolupráce v záujme bezpečnosti letovej prevádzky by sa uľahčil, ak by sa členské štáty, ktoré sú už zmluvnými stranami konvencie, usilovali v rámci Eurocontrol prijať tam, kde je to vhodné, cielené opatrenia na uľahčenie tohto pristúpenia; keďže technické špecifikácie, ktoré prijal Eurocontrol, sú v súlade s normami a praxou odporúčanými ICAO; keďže Komisia, ktorej pomáhal výbor zástupcov členských štátov, by mala byť oprávnená, v súlade s postupom uvedeným v rozhodnutí Rady 87/373/EHS z 13. júla 1987 stanovujúcim postupy uplatnenia vykonávajúcej právomoci prenesenej na Komisiu) ( 5 ), zaviesť niektoré normy Eurocontrolu ako záväzné na úrovni spoločenstva; keďže európska normalizácia je kľúčovým faktorom pre dosahovanie zhodnej úrovne bezpečnosti riadenia letovej prevádzky; keďže Eurocontrol a Európsky úrad pre normalizáciu by mali navzájom spolupracovať; keďže by sa malo konkretizovať, aby v súlade so smernicou Rady 83/189/EHS z 28. marca 1983 ktorou sa ustanovuje postup poskytovania informácií v oblasti technických noriem a predpisov ( 6 ) Komisia mohla po porade s Eurocontrolom poveriť orgány pre európsku normalizáciu na vydávanie európskych noriem na zabezpečenie posilnenia systémov riadenia letovej prevádzky; keďže v každom prípade akýkoľvek druh zariadenia, s ktorým sa legálne obchoduje v jednom členskom štáte, musí byť voľne obchodovateľný v rámci územia iných členských štátov; keďže Medzinárodný dohovor týkajúci saspolupráce v záujme bezpečnosti letovej prevádzky označuje Eurocontrol za vhodný nástroj na vykonávanie nevyhnutných opatrení na riešenie súčasných problémov v Európe; keďže bezpečnosť je kľúčovým faktorom v leteckej doprave v spoločenstve; keďže táto smernica by mala brať do úvahy existenciu Dohovoru o medzinárodnom civilnom letectve podpísanom v Chicagu 7. decembra 1944, ktorý zabezpečuje realizáciu akýchkoľvek opatrení, ktoré sa požadujú a sú nutné pre bezpečnosť a systematický rozvoj medzinárodného civilného letectva; keďže smernica Rady 77/62/EHS z 21. decembra 1976 o koordinácií postupov verejného obstarávania dodania tovaru ( 7 ) a smernica 90/531/EHS zo 17. septembra 1990 o postupoch verejného obstarávania subjektov pôsobiacich vo vodnom, energetickom, dopravnom a telekomunikačnom sektore ( 8 ) sa uplatňujú pre sektor riadenia letovej prevádzke a musia sa konkretizovať obstarávatelia; keďže v niektorých členských štátoch obstarávanie zariadení pre letovú prevádzku nie je riešené vyššie uvedenými smernicami; keďže však normy Eurocontrolu zahrnuté do právneho systému spoločenstva sa musia zhodovať s normami všetkých členských štátov, PRIJALA TÚTO SMERNICU:







Článok 1

Táto smernica sa použije na definovanie a používanie zlučiteľných technických špecifikácií pri obstarávaní zariadenia a systémov riadenia letovej prevádzky, najmä:

— komunikačné systémy,

— pozorovacie systémy,

— systémy zabezpečujúce automatizovanú pomoc pre riadenie letovej prevádzky, a

— navigačné systémy.

Článok 2

Na účely tejto smernice:

a) technická špecifikácia znamená technické požiadavky zahrnuté najmä v súťažných podkladoch, ktoré určujú charakter práce, materiálu, výrobku alebo dodávky, a ktoré umožňujú popísať povahu práce, materiálu, výrobku alebo dodávky objektívne takým spôsobom, aby spĺňal účel, na ktorý je zmluvným subjektom určený. Takéto technické predpisy môžu zahŕňať kvalitu, výkon, bezpečnosť a rozmery, ako aj požiadavky na materiál, výrobok alebo dodávku vzhľadom na zabezpečenie kvality, terminológiu, symboly, testovanie a testovacie metódy, balenie, značkovanie a štítkovanie;

b) norma znamená technickú špecifikáciu schválenú uznaným normalizačným orgánom pre opakované alebo nepretržité používanie, s ktorou zhoda nie je v zásade povinná;

c) norma Eurocontrolu znamená povinné prvky špecifikácií Eurocontrolu pre fyzikálne vlastnosti, konfiguráciu, materiál, výkon, personál alebo postup, ktorých jednotná uplatňovanie sa považuje za základ pre vykonávanie systému integrovaných služieb leteckej dopravy (ATS) (povinné prvky tvoria časť dokumentu normy Eurocontrolu).

Článok 3

1. Komisia v súlade s postupom stanoveným v článku 6 identifikuje a prijme normy Eurocontrolu a následné úpravy Eurocontrolu týchto noriem najmä k tým normám Eurocontrolu, ktoré sa vzťahujú na oblasti uvedené v prílohe I a ktoré sa majú stať záväznými na základe práva spoločenstva. Komisia uverejní odkazy na všetky technické špecifikácie, ktoré sa takto stanú záväznými uverejnením v Úradnom vestníku Európskych spoločenstiev.

2. Aby sa zabezpečila pokiaľ možno najväčšia komplexnosť prílohy I, v ktorej sú uvedené normy Eurocontrolu, ktoré majú byť vydané, Komisia podľa postupu uvedeného v článku 6 a po porade s Eurocontrolom môže v prípade potreby upraviť prílohu I v súlade s úpravami, ktoré vykonal Eurocontrol.

3. Talianska republika a Španielske kráľovstvo môžu odložiť uplatňovanie tohto článku o jeden rok. Ak na konci tohoto obdobia tieto členské štáty nemôžu uplatňovať normy Eurocontrolu, Rada v súlade so zmluvou rozhodne o vhodných opatreniach, ktoré treba podniknúť.

Článok 4

S cieľom doplniť podľa potreby proces zavádzania noriem Eurocontrolu Komisia môže dať normalizačné mandáty orgánom pre európsku normalizáciu v súlade so smernicou 83/189/EHS a po konzultácii s Eurocontrolom.

Článok 5

1. Bez toho, aby boli dotknuté smernice 77/62/EHS a 90/531/EHS, členské štáty podniknú všetky kroky nevyhnutné na zabezpečenie toho, aby sa vo všeobecných dokumentoch alebo špecifikáciách vzťahujúcich sa na každú zmluvu obstarávateľa definovaného v prílohe II, odkázali na špecifikácie prijaté v súlade s touto smernicou, ak sa nakupuje zariadenie pre leteckú navigáciu.

2. K zabezpečeniu čo možno najkomplexnejšej prílohy II členské štáty oznámia Komisii akékoľvek zmeny vykonané vo svojich zoznamoch. Komisia upraví prílohu II v súlade s postupom uvedeným v článku 6.

▼M2

Článok 6

1. Komisii pomáha výbor.

2. V prípade odkazu na tento článok sa uplatňujú články 5 a 7 rozhodnutia 1999/468/ES ( 9 ) so zreteľom na ustanovenia jeho článku 8.

Obdobie ustanovené v článku 5 ods. 6 rozhodnutia 1999/468/ES je tri mesiace.

3. Výbor schvaľuje svoj rokovací poriadok.

▼B

Článok 7

Pri výkone svojej právomoci Komisia bude pravidelne konzultovať s príslušnými európskymi zástupcami orgánov leteckej navigácie, užívateľov vzdušného priestoru a profesionálnych orgánov. Bude informovať výbor podľa článku 6 o výsledkoch týchto konzultácií.

Článok 8

1. Komisia bude pravidelne predkladať správy Európskemu parlamentu a Rade o realizácii opatrení tejto smernice sprevádzané, ak je to nevyhnutné, návrhmi pre vykonávanie článkov 3 a 4.

2. Každý rok členské štáty oznámia Komisii akékoľvek opatrenia, ktoré zaviedli v záujme dosiahnutia cieľov stanovených v tejto smernici.

Článok 9

1. Členské štáty uvedú účinnosti opatrenia potrebné na dosiahnutie súladu s touto smernicou do jedného roka od jej prijatia. Bezodkladne o tom informujú Komisiu.

Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Komisia o tom informuje ostatné členské štáty.

Článok 10

Táto smernica je adresovaná členským štátom.

▼M1









PRÍLOHA I

OBLASTI PÔSOBNOSTI NORIEM EUROCONTROL UVEDENÉ V ČLÁNKU 3

Indikatívny zoznam

Komunikácie

Navigácia

Dozor

Systémy spracovania dát

Riadenie vzdušného priestoru a postupy riadenia letovej prevádzky

Pracovné pravidlá riadenia letovej prevádzky a prevádzkové požiadavky

Ľudské zdroje

▼B









PRÍLOHA II

OBSTARÁVATELIA ZODPOVEDNÍ ZA NÁKUP ZARIADENIA LETECKEJ NAVIGÁCIE

▼M1

Eurocontrol

Rue de la Fusée, 96

B-1130 Bruxelles

Belgicko

Régie des Voies Aériennes (RVA/RLW)

Centre Communication Nord (CCN)

rue du Progrès 80 Bte 2

B-1030 Bruxelles

▼A2

Česká republika

Řízení letového provozu České republiky, s. p.

(Air Navigation Services)

K letišti 1040/10

P.O.BOX 41

160 08 Praha

▼M1

Dánsko

Statens Luftfahrtsvæsen

(Civil Aviation Administration)

Postbox 744

DK-Copenhagen SV

Billund Lufthavn

PO Box 10

DK-7190 Billund

Københavns Lufthavne A/S

PO Box 74

Flyvervej 11

DK-2770 Kastrup

▼B

Nemecko

DFS Deutsche Flugsicherung GMBH

Kaiserleistr. 29-35

D-6050 Offenbach am Main

▼A2

Estónsko

Lennuliiklusteeninduse AS

(Estonian Air Navigation Services)

Lennujaama tee 2

11 101 Tallinn

Obstarávanie pre malé letiská a aerodrómy môžu vykonávať miestne orgány alebo vlastníci.

▼M1

Grécko

Ministry of Transport and Communications Civil Aviation Authority General Directorate of Air Navigation ktorý deleguje najmä na:

Electronics Division Vasileos Georgiou 1 PO Box 73751-16604 Elliniko GR-Athens

▼B

Španielsko

AENA (Aeropuertos Españoles y Navegación Aérea)

Calle Santa Engracia, 120

E-Madrid

▼M1

Francúzsko

Ministre chargé de l'aviation civile Direction générale de l'aviation civile 48, rue Camille Desmoulins F-92452 Issy les Moulineaux Cedex a, ak je príslušný:

Aéroport de Paris 291, Boulevard Raspail F-75675 Paris Cedex 14

Írsko

The Irish Aviation Authority

Aviation House

Hawkins Street

IRL-Dublin 2

Aer Rianta Cpt.

Dublin Airport

IRL-County Dublin

Taliansko

ENAV

Ente Nazionale di Assistenza al Volo

Via Salaria, 715

I-00138 Roma

▼A2

Cyprus

Υπουργείο Συγκοινωνιών και Έργων (Ministry of Communications and Works)

Τμήμα Πολιτικής Αεροπορίας (Department of Civil Aviation)

16, Griva Digeni Avenue

1429 Nicosia

Lotyšsko

Valsts akciju sabiedrība „Latvijas gaisa satiksme“

Mārupes pagasts

Rīgas starptautiskā lidosta

LV-1053

Litva

Valstybės įmonė „Oro navigacija“

Rodūnės kelias 2,

LT-2023, Vilnius

Civilinės aviacijos administracija

Rodūnės kelias 2,

LT-2023, Vilnius

▼B

Luxembursko

Ministère des Transports

Direction de l'Aviation civile

L-2938 Luxembourg

▼A2

Maďarsko

Gazdasági és Közlekedési Minisztérium

(Ministry of Economy and Transport)

Légügyi Főigazgatóság

(General Directorate of Civil Aviation)

H-1400 Budapest

Pf. 87

HungaroControl Magyar Légiforgalmi Szolgálat

(HungaroControl Hungarian Air Navigation Services)

H-1675 Budapest/Ferihegy

Pf. 80

Malta

Malta Air Traffic Services Ltd

Kaxxa Postali 1

Ajruport Internazzjonali ta' Malta

Luqa LQA 05

▼B

Holandsko

Luchtverkeersbeveiliging

Postbus 7601

NL-1118 ZJ Luchthaven Schiphol

▼A1

Rakúsko

Austro Control GmbH

Schnirchgasse 11

A-1030 Wien

▼M1

Rakúsko

Austro Control GmbH

Schnirchgasse 11

A-1030 Wien

▼A2

Poľsko

Polish Airports State Enterprise

Polish Air Traffic Agency

ul. Żwirki i Wigury 1

00-906 Warszawa

▼M1

Portugalsko

ANA-E.P. (Empresa Pública de Aeroportos e Navegação Aérea).

Rua D, Edifício 120

Aeroporto de Lisboa

P-1700 Lisboa

▼A2

Slovinsko

Ministrstvo za promet

(Ministry of Transport)

Uprava Republike Slovenije za civilno letalstvo

(Civil Aviation Administration of the Republic of Slovenia)

Kotnikova 19 a

SI-1000 Ljubljana

Slovensko

Letové prevádzkové služby SR, š. p. Bratislava

Letisko M. R. Štefánika

823 07 Bratislava

▼A1

Fínsko

Ilmailulaitos/Luftfartsverket

P. O. Box 50

FIN-01531 Vantaa

Obstarávanie pre malé letiská a aerodrómy môžu vykonávať miestne úrady alebo vlastníci.

▼M1

Fínsko

Ilmailulaitos/Luftfartsverket

(CAA Finland)

PO Box 50

FIN-01531 Vantaa

▼A1

Švédsko

Luftfarstsverket

S-601 79 Norrköping

▼M1

Švédsko

Swedish Civil Aviation Administration

Luftfartsverket

Vikboplan 11

S-601 79 Norrköping

▼M1

Spojené Kráľovstvo

National Air Traffic Services Ltd

CAA House

45-59 Kingsway

UK-London WC2B 6TE